Foto: Eparhija dalmatinska

DANAS je Srpska pravoslavna crkva priopćila kako je na crkvi u Sinju osvanuo grafit "Za dom spremni" s ustaškim obilježjima.

U reakciji, koju u nastavku prenosimo u cijelosti, Crkva navodi da su se grafiti pojavili sinoć na južnom zidu hrama Svetih apostola Petra i Pavla.

"Dana 06.03.2017. godine na pravoslavnoj crkvi Svetih apostola Petra i Pavla u Sinju, na južnom zidu hrama, osvanuo je grafit mržnje „Za dom spremni“ sa proustaškim obilježjima.

Tekst se nastavlja ispod oglasa

Slučaj je prijavljen nadležnim organima i istraga je u tijeku. Ovo nije prvi put da je crkva ispisana grafitima ovog i sličnog sadržaja - posljednji incident dogodio se 2010. godine.

Eparhija dalmatinska sa žaljenjem konstatira da se ovakvim, uvredljivim sadržajem grafita šalje negativna poruka lokalnom srpskom stanovništvu u Sinju i šire, ali i mnogo govori o realnom stanju u društvu i položaju manjinskih zajednica u Hrvatskoj", naveli su iz Eparhije.